23 тамыз. ҚазАқпарат күнтізбесі
DATE: 07:00, 23 Тамыз 2023 | GMT +5
TITLE: 23 тамыз. ҚазАқпарат күнтізбесі
URL: https://kaz.inform.kz/news/23-tamyz-kazakparat-kuntizbesi_a4103447/
META: DATE: 07:00, 23 Тамыз 2023 | GMT +5
TOTAL WORDS: 606
AUTHOR(S):
TEXT: АТАУЛЫ КҮНДЕР. Халықаралық құл саудасы мен оны жоюды еске алу күні. Жыл сайынғы Халықаралық құл саудасы мен оны жоюды еске түсіру күні ЮНЕСКО Бас конференциясының 29 С/40 қарарымен жарияланған. Мұндай шешім осы ұйымның Атқару комитетінің 150-ші сессиясының 8. 2 қарарында жасалған ұсыныстар негізінде қабылданды. сантодоминго аралында 1791 жылы 22 тамыздан 23 тамызға қараған түні лап еткен құлдар көтерілісін есте қалдыру мақсатында осы күн таңдап алынған. ЕСТЕ ҚАЛАР ОҚИҒАЛАР. 1996 жылы Алматы қаласында, Достық даңғылы мен Жамбыл көшелерінің қиылысына ақын Жамбыл Жабаевтың ескерткіші орнатылды. Жоба авторлары: мүсінші Б. Әбішев, сәулеткерлер – С. Баймағамбетов, Т. 1996 жылы Алматыда Қырғыз Республикасының елшілігі ашылды. 2010 жылы Қазақстанның ШЫҰ-ға төрағалығы аясында Ұйымдағы қазақстандық төрағалықтың ресми логотипі бекітілді. Ресми логотип ШЫҰ елтаңбасын қамтиды. Онда қыран бейнеленген. Қыранның астында ұйымның екі жұмыс тілінде «Қазақстан» деп жазылған. Екі бүйірінде ШЫҰ-да Қазақстанның төрағалық ету жылдары – 2010-2011 жылдар деп жазылған. 2011 жылы ҚР Ұлттық банкі әл-Фараби бейнесімен номиналы 500 теңгелік алтын медальды айналымға шығарды. Монета 999 сынамалы алтыннан әзірленді, салмағы – 7, 78 грамм, диаметрі – 21, 87 мм, дайындау сапасы – «proof», таралымы – 4 мың дана. 2012 жылы Бішкекте Түркі тілдес мемлекеттер ынтымақтастығы кеңесі ІІ саммитінің Декларациясына қол қойылды. Құжатқа Қазақстан, Түркия, Қырғызстан президенттері мен Әзербайжан Премьер-Министрі қол қойды. Осы саммитте Түркі кеңесінің туы бекітілді. 2013 жылы Астанада Мәдениеттерді жақындастырудың халықаралық онжылдығын ұлықтауға орай өткізілген форум аясында Алакөл қорығына Білім, ғылым және мәдениет мәселелері жөніндегі Біріккен Ұлттар Ұйымының биосфералық резерват мәртебесін беру рәсімі өтті. Алакөл биосфералық резерватының ЮНЕСКО-ның Дүниежүзілік желісіне қосылуы аймақтың қайталанбас табиғатын сақтауға, сонымен қатар Қазақстанның экономикасы мен туристік әлеуетін жан-жақты дамытуға көмектеседі. Дипломды ЮНЕСКО-ның Бас директоры Ирина Бокова берді. 2013 жылы WBA тұжырымы бойынша әлем чемпионы Геннадий Головкинге Қарағанды қаласының құрметті азаматы төсбелгісі мен дипломы табыс етілді. 2013 жылы ЮНЕСКО бас директоры Ирина Бокова Орталық Азияға жасаған ресми сапары аясында Астанада Серік Сәпиевке ЮНЕСКО-ның спорт жөніндегі елшісі мандатын тапсырды. Бір ай бұрын Серік Сәпиев «Спорттан ЮНЕСКО чемпионы» құрметті атағына лайық деп танылған болатын. Сәпиев осы атаққа қол жеткізген әлемдегі 13-ші спортшы болды. 2016 жылы Жапония астанасы Токиодағы «Дайго фукурюмару» музейінде Ядролық сынақтарға қарсы халықаралық күнге арналған мемориалдық панельдің ашылу салтанаты өтті. Онда Семей полигоны, «невадасемей» қозғалысы, Қазақстан Президентінің Семей ядролық полгонын жабу туралы тарихи шешімі және т. жөнінде ақпарат қойылған. 2018 жылы «Қазатомөнеркәсіп» Ұлттық атом компаниясы» АҚ өкілі Дәурен Алыбаев алғаш рет WNFM қауымдастығы басшыларының құрамына кірді. Тағайындау Монтерейдегі жыл сайынғы WNFM кездесуінде дауыс беру нәтижесінде жарияланды. Алғаш рет «Қазатомөнеркәсіптің» WNFM кеңесінде өзінің өкілі пайда болды. 2019 жылы Үндістанның ньюдели қаласында әл-Фараби атындағы қазақ-үнді ғылыми-білім және мәдени орталығы ашылды. Жоба әл-Фараби атындағы Қазақ ұлттық университеті және Қазақстанның Үндістандағы Елшілігінің қолдауымен жүзеге асырылды. Орталықтың ашылуы 2020 жылы ЮНЕСКО-ның қолдауымен кең көлемде атап өтілетін әл-Фарабидің 1150 жылдығына арналған. 2020 жылы танымал қазақстандық әнші Димаш Құдайбергеннің Польшадағы тыңдармандары RadioDimash. pl бірегей жобасын іске қосты. 2021 жылы Шығыс Қазақстан облысы Абай ауданындағы Тоқтамыс ауылының маңынан төрт мың жыл бұрын салынған пирамида тәрізді тас ескерткіштер табылды. Шығыс Қазақстаннан табылған тарихи жәдігер ерте қола дәуіріне жатады. Тас ескерткіштерде жылқы мен аңдардың бейнелері бар. Ескерткіштерді жапондық әріптестерімен бірге зерттеген отандық ғалымдар оларға 3856 жыл болғанын анықтады. 2021 жылы Пусан қаласында Қазақстан Республикасының Бас консулдығы ашылды. Пусан қаласында Қазақстанның Бас консулдығын ашу туралы шешім Қазақстан Республикасы мен Корея Республикасының ынтымақтастығына жаңа серпін беру үшін қабылданды. 2022 жылы Алматыда Қазақ ұлттық қыздар педагогикалық университетінің ғылыми кітапханасының ғимаратында Айтиева Раушан Бахытқызына арналған мемориалдық тақта орнатылды. Айтиева 45 жылдан астам уақыт аталған оқу орнының кітапханасында жұмыс істеп, 1967 жылдан бастап директор қызметін атқарды. Раушан Бахытқызы еңбек жолында ҚазССР Білім Министрлігінің, Қазақ республикалық кәсіподақтар комитеті Төралқасының және т. Байтұрсынов атындағы медальмен, «Қазақ КСР Халық ағарту ісінің үздігі» белгісімен марапатталды. Айтиеваға ҚР Президентінің Жарлығымен «Қазақстан Республикасының Еңбек сіңірген қайраткері» жоғары мемлекеттік атағы берілді
